Ο **Έντι Κάλβο** (*Eddie Baza Calvo*, γεννήθηκε στις 29 Αυγούστου 1961) είναι πολιτικός του Γκουάμ, γερουσιαστής και μέλος του Ρεπουμπλικανικού Κόμματος. Εξελέγη Κυβερνήτης του Γκουάμ το 2010 κερδίζοντας στις εκλογές τον Δημοκρατικό Καρλ Γκουτιέρες Ο Κάλβο επέλεξε ως Αντικυβερνήτη τον Ρέι Τενόριοκαι ανέλαβε καθήκοντα στις 3 Ιανουαρίου 2011. Επανεξελέγη κυβερνήτης στις εκλογές του Νοεμβρίου του 2014.

Βιογραφία
---------

### Πρώτα χρόνια

Γεννήθηκε στο Ταμάνινγκ του Γκουάμ. Γιος του επίσης Κυβερνήτη Πολ Μακ Ντόναλντ Κάλβο και της Ρόζα Ερέρο Μπάζα οι παππούδες του από την πλευρά του πατέρα του ήταν βουλευτές και ο παππούς του από την μητέρα του ήταν ανώτατος στρατιωτικός των ΗΠΑ.

Ο Κάλβο αρχικά παρακολούθησε μαθήματα σε σχολείο του νησιού του και εν συνεχεία εγκαταστάθηκε στην Καλιφόρνια. Φοίτησε στο Λύκειο του Αγίου Φραγκίσκου και αποφοίτησε το 1979. Απέκτησε τίτλο μπάτσελορ στην διοίκηση επιχειρήσεων από το Πανεπιστήμιο Νοτρ Νταμ ντε Ναμούρ, στο Μπέλμοντ της Καλιφόρνια.

Είναι παντρεμένος με την Κριστίν Λουχάν και έχουν 6 παιδιά.

### Καριέρα

Εργάστηκε στον ιδιωτικό τομέα προτού αρχίσει να ασχολείται με την πολιτική, στα τέλη της δεκαετίας του 1990. Εξελέγη γερουσιαστής για πρώτη φορά το 1998, αναλαμβάνοντας καθήκοντα το 1999. Έκτοτε εξελέγη πέντε συνεχείς φορές με μοναδική εξαίρεση την ήττα του στις προκριματικές εκλογές για Αντικυβερνήτη το 2002. Στη διάρκεια της θητείας του διετέλεσε αντιπρόεδρος και υπηρεσιακός πρόεδρος της Βουλής. Από το 2009 ως το 2011 ήταν επικεφαλής της μειοψηφίας στην Βουλή.
Το 2002 ήταν υποψήφιος για το αξίωμα του Αντικυβερνήτη του Γκουάμ, με εταίρο του τον Ρεπουμπλικανό υποψήφιο για Κυβερνήτη, Τόνι Ανπίνγκο. Ωστόσο, στις προκριματικές εκλογές των Ρεπουμπλικάνων επικράτησε ο Φελίξ Καμάτσο, ο οποίος και εξελέγη έπειτα Κυβερνήτης στις εκλογές του 2002.

### Κυβερνήτης

Στις 30 Απριλίου 2010 ο Κάλβο ανακοίνωσε ότι θα αποχωρούσε από την Βουλή στο τέλος της θητείας του.Παράλληλα, γνωστοποίησε ότι θα ήταν υποψήφιος για τις εκλογές για Κυβερνήτη του 2010, με εταίρο τον Ρέι Τενόριο. 
Το δίδυμο Κάλβο-Τενόριο κέρδισαν τις προκριματικές εκλογές των Ρεπουμπλικανών στις 4 Σεπτεμβρίου 2010 και στις εκλογές αντιμετώπισαν τον πρώην Κυβερνήτη Καρλ Γκουτιέρες με τον εταίρο του Φρανκ Άγκουον.

Ο Ρεπουμπλικανός Κάλβο εξελέγη με ποσοστό 50,7% των ψήφων έναντι 49,3% για τον Καρλ Γκουτιέρες από το Δημοκρατικό Κόμμα. Έπειτα από την επαναληπτική καταμέτρηση των ψήφων, στις 6 Νοεμβρίου 2010, νικητής των εκλογών ανακηρύχθηκε ο Κάλβο, με διαφορά 487 ψήφων από τον αντίπαλό του. Ειδικότερα, ο Κάλβο έλαβε 20.066 ψήφους και ο Γκουτιέρες 19.579.

Ο Κάλβο κέρδισε τις εκλογές στις 4 Νοεμβρίου 2014 και επανεκλέχθηκε κυβερνήτης, με ποσοστό 63,69% έναντι 35,97% για τον Καρλ Γκουτιέρες.

Παραπομπές
----------

1. 1 2  Ανακτήθηκε στις 7  Σεπτεμβρίου 2022.
2. ↑  Aguon, Mindy (2-11-2010). «Calvo/Tenorio claim victory in razor-thin race». *KUAM-TV*. .
3. 1 2 3 4 5 6 7 8 9  «Calvo, Cruz take stances on issues: Sen. Eddie Calvo and Sen. Ray Tenorio». *Pacific Daily News*. 23-8-2010. Αρχειοθετήθηκε από το πρωτότυπο στις 2010-08-29.. Ανακτήθηκε στις 1-9-2010.
4. ↑  Governor Calvo Calls for Political Unity, "Partnership Necessary for Success"[*νεκρός σύνδεσμος*], Pacific News Center, 3-1-2011.
5. 1 2 3 4 5  «Calvo vs Cruz in Republican primary». *Marianas Variety News & Views]*. 5-5-2010. Αρχειοθετήθηκε από το πρωτότυπο στις 2014-11-03.. Ανακτήθηκε στις 27-8-2010.
6. ↑  Rulers.org
7. ↑  Pacific News Center Αρχειοθετήθηκε 2011-07-17 στο Wayback Machine. GEC Certifies Calvo-Tenorio Victory; Gutierrez Will Challenge Outcome in Court, 6-11-2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Έντι Κάλβο** |

* Calvo Tenorio *ιστότοπος της προεκλογικής του εκστρατείας*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1347151433026556420007
* GND: 1149059001

 |

 |